Solheim Cup 2003

Solheim Cup 2003 var åttende gangen denne golfturneringen fant sted. Den ble arrangert 12. til 14. september 2003 ved Barsebäck Golf & Country Club, Löddeköpinge, Skåne, Sverige. Dette var første gang turneringen ble arrangert utenfor USA og Storbritannia. Da Rosie Jones ga opp etter at en birdie putt fra Catriona Matthew ga henne en 3 & 1 seier, fikk Europa de 14½ poengene de trengte for å vinne Solheim Cup for tredje gang. Da kampen om cupen var over, ble fire av de fem resterende kampene oppgitt før de var kommet til en avgjørende slutt. Dette var litt kontroversielt. Den endelige sluttstillingen ble da 17½ mot 10½. Suzann Pettersen fra Norge var ikke direktekvalifisert, men ble plukket ut av kapteinen til sin andre deltagelse i Solheim Cup. 

Lagene
Det europeiske laget består av sju automatisk kvalifiserte spillere og fem spillere valgt av kaptein Catrin Nilsmark. Det amerikanske laget består av 10 automatisk kvalifiserte spillere og to valgt av kaptein Patty Sheehan.

Europa
Kaptein
 Catrin Nilsmark (kaptein) - Göteborg, Sverige

Automatisk kvalifisert
 Annika Sörenstam - Stockholm, Sverige
 Laura Davies - Coventry, England
 Sophie Gustafson - Särö, Sverige
 Elisabeth Esterl - Dingolfing, Tyskland
 Iben Tinning - København, Danmark
 Ana-Belen Sanchez - Málaga, Spania
 Mhairi McKay - Glasgow, Skottland

Valgt av kapteinen
 Carin Koch - Kungälv, Sverige
 Catriona Matthew - North Berwick, Skottland
 Patricia Meunier-Lebouc - Dijon, Frankrike
 Janice Moodie - Glasgow, Skottland
 Suzann Pettersen - Oslo, Norge

USA
Kaptein
 Patty Sheehan (kaptein) - Middlebury,Vermont

Automatisk kvalifisert
 Juli Inkster - Santa Cruz, California
 Rosie Jones - Santa Ana, California
 Beth Daniel - Charleston, Sør-Carolina
 Michele Redman - Zanesville, Ohio
 Laura Diaz - Scotia, New York
 Cristie Kerr - Miami, Florida
 Meg Mallon - Natick, Massachusetts
 Angela Stanford - Fort Worth, Texas
 Kelly Robbins - Mt. Pleasant, Michigan
 Wendy Ward - San Antonio, Texas

Valgt av kapteinen
 Heather Bowie - Washington, D.C.
 Kelli Kuehne - Dallas, Texas

Format
Matchformatet var uendret fra det som ble benyttet i 2002. Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. Alle spillerne måtte spille minst en runde de første 2 dagene. De siste 12 poengene ble delte ut ved singlematcher på søndag og i disse matchene spilte alle 24 spillerne.

Matchene
Fredag formiddag
Foursome
Det startet sterkt første dag for det europeiske laget som dominerte foursome matchene. Det første poenget ble vunnet av skottene Catriona Matthew og Janice Moodie. En birdie putt på 15. hullet beseglet en 5 & 3 gevinst for skottene som, noe kontroversielt, ikke hadde fått bli med på laget i 2002. Det andre europeiske poenget ble innkassert på den 15. greenen. Annika Sörenstam og Suzann Pettersen hadde gått til 4 opp etter 11 hull og avgjorde matchen med 4 & 3. 

Det tredje vinnende europeiske lagparet var Sophie Gustafson og Solheim Cup debutant, Elisabeth Esterl som slo den meget erfarne amerikanske kombinasjonen av Meg Mallon og Rosie Jones 3 & 2 ved å vinne på 16. hull. Det amerikanske laget unngikk å gå poengløse av banen fra formiddagens runde ved å få et halvt poeng i topp matchen. Carin Koch og Laura Davies var en opp når det gjenstod fem hull å spille, men Beth Daniel og Kelly Robbins gjorde en birdie på det 15. og matchen ble delt.

  Resultater Carin Koch/Laura DaviesDeltBeth Daniel/Kelly Robbins Janice Moodie/Catriona Matthew 5 & 3Juli Inkster/Wendy Ward Annika Sörenstam/Suzann Pettersen 4 & 3Laura Diaz/Heather Bowie Sophie Gustafson/Elisabeth Esterl 3 & 2Meg Mallon/Rosie Jones 3 ½ Foursome ½ 3 ½ Totalt ½

Fredag ettermiddag
Fourball
I ettermiddagens fourballmatcher kjempet amerikanerne seg tilbake. Bare Suzann Pettersen og Patricia Meunier-Lebouc, som var gravid på fjerde måneden, vant et poeng for europeerne ved å slå den amerikanske debutanten Angela Stanford og veteranen Meg Mallon. Juli Inkster og Beth Daniel, som var 48 år gammel og den eldste spilleren til å delta i Solheim Cup, kom tilbake fra 1 ned med tre hull igjen å spille til  vinne med 1 opp på det 18, mot Annika Sörenstam og Carin Koch og dermed påføre Koch sitt første tap. Kelli Kuehne og Cristie Kerr vant toppmatch mot Laura Davies og Catriona Matthew, mens Michele Redman og Rosie Jones kom bakfra da Redman chippet rett i hullet fra utenfor greenen på det 14.

  Resultater Laura Davies/Catriona Matthew 2 & 1Kelli Kuehne/Cristie Kerr Annika Sörenstam/Carin Koch 1 oppJuli Inkster/Beth Daniel Suzann Pettersen/Patricia Meunier-Lebouc 3 & 2Angela Stanford/Meg Mallon Sophie Gustafson/Iben Tinning 1 oppMichele Redman/Rosie Jones 1 Fourball 3 4 ½ Totalt 3 ½

Lørdag formiddag
Foursome
Europa fikk tre av potensielt fire poeng i formuddagens foursome slik at ledelsen deres økte. Det langslående lagparet Suzann Pettersen og Sophie Gustafson sparket I gang med en 3 & 1 seier over vinnerne fra dagen før Cristie Kerr og Kelli Kuehne. I den andre matchen spilte to europeiske debutanter, Iben Tinning og Elisabeth Esterl, den første tyske spiller i Solheim Cup, mot den amerikanske debutanten Angela Stanford og veteranen Michele Redman. Denne matchen var jevn hele tiden og Tinning matte sette en vanskelig 4 fots putt på 18, for å dele poenget.

Annika Sörenstam og Carin Koch vendte nederlag til seier ved å slå Wendy Ward og Heather Bowie. De vant tre hull midtveis i runden og fikk par på det 16, hullet slik at de vant 3 & 2. Den siste matchen var også veldig jevn og endte med delt poeng fordi ingen av lagene klarte å gjøre en birdie.

  Resultater Sophie Gustafson/Suzann Pettersen 3 & 1Kelli Kuehne/Cristie Kerr Elisabeth Esterl/Iben TinningDeltAngela Stanford/Michele Redman Annika Sörenstam/Carin Koch 3 & 2Wendy Ward/Heather Bowie Janice Moodie/Catriona MatthewDeltMeg Mallon/Kelly Robbins 3  Foursome 1 7 ½ Totalt 4 ½

Lørdag ettermiddag
Fourball
Ettermiddagens fourball begynte oppmuntrende av det amerikanske laget. Det europeiske debutantlagparet som spilte sin første match, Ana-Belen Sanchez og Mhairi McKay ble grundig slått med 5 & 4 av  den amerikanske veterankombinasjoen Beth Daniel og Juli Inkster. Amerikanerne vant også match to, Kelli Kuehne og Cristie Kerr hadde sluttet seg sammen igjen for så å slå Laura Davies og Sophie Gustafson 2 & 1 ved å vinne både det 16, og 17, hukket. Det skotske tospannet Janice Moodie og Catriona Matthew vant tilb ake ett poeng for Europa. De var 1 opp etter 11 hull, og vant så det 12., 14. og 15, og vant med 4 & 3. 

Den siste matchen for dagen fikk en spektakulær avslutning. Laura Diaz og Kelly Robbins hadde en meget kort putt for birdie på det 17. hullet, men hullet ble delt da Annika Sörenstam senket en 20 fot putt fra utkanten av greenen. På 18. hullet hadde Diaz en seks fots putt for birdie, men misset. Pettersens birdie putt fra ti fot misset ikke og Europa hadde en tre poengs ledelse før siste dags singelmatcher.

  Resultater Ana-Belen Sanchez/Mhairi McKay 5 & 4Beth Daniel/Juli Inkster Sophie Gustafson/Laura Davies 2 & 1Kelli Kuehne/Cristie Kerr Janice Moodie/Catriona Matthew 4 & 3Wendy Ward/Rosie Jones Annika Sörenstam/Suzann Pettersen 1 oppKelly Robbins/Laura Diaz 2 Fourball 2 9 ½ Totalt 6 ½

Søndag
Singler
Janice Moodie startet for Europa med å ta en fire hulls ledelse etter sju hull, og tilslutt slå Kelli Kuehne 3 & 2. Juli Inkster fikk det første poenget for dagen for amerikanerne ved overbevisende å slå Carin Koch. Sophie Gustafson vant over Heather Bowie 5 & 4 noe som gjorde at Bowie ble uten poeng i konkurransen. 

Dansken Iben Tinning var 3 opp midtveis mot Wendy Ward og vant da Ward ikke klarte en par putt på 17. Ana-Belen Sanchez kjempet  hardt hele dagen, men tapte tilslutt for Michele Redman. Annika Sörenstam var aldri etter og hadde hele tiden kontroll I matchen som hun vant over Angela Stanford. Og noen minutter etter hun vant fikk også Catriona Matthew muligheten til å vinne sin match og avgjøre hele turneringen. De andre kampene ble avgjort ved at den som var i ledelsen vant den enkelte matchen. Matchen mellom Laura Davies og Meg Mallon var helt jevn og Davies vant fordi Mallon ga opp først. 

  Resultater Janice Moodie 3 & 2Kelli KuehneCarin Koch 5 & 4Juli InksterSophie Gustafson 5 & 4Heather BowieIben Tinning 2 & 1Wendy WardAna-Belen Sanchez 3 & 1Michele RedmanCatriona Matthew 3 & 1Rosie JonesAnnika Sörenstam 3 & 2Angela StanfordSuzann Pettersen 1 oppCristie KerrLaura Davies 1 oppMeg MallonElisabeth Esterl 5 & 4Laura DiazMhairi McKay 1 oppBeth DanielPatricia Meunier-Lebouc 1 oppKelly Robbins 8 Singler 4 17 ½ Totalt 10 ½

Se også
Solheim Cup

Referanser

 Eksterne lenker 
 2003 Solheim Cup Match Resultater 

Kategori:Solheim Cup
Kategori:Golf i 2003
Kategori:Sportsarrangementer i Sverige
Kategori:Skåne län
Kategori:Sport i Sverige i 2003
Kategori:2003 i Europa
Kategori:Golf i Sverige